Muchovník je známy tým, že má rozvinutý koreňový systém a dokáže efektívne čerpať vlahu aj živiny z pôdy. Zalievať je teda nutné hlavne počas dlhších období sucha, ale kríky dokážu nejaký čas prežiť aj bez závlahy. Ani v rámci hnojenia nepotrebuje Muchovník špeciálnu starostlivosť. Môžete ich prihnojovať kompostom či bežnými priemyselnými hnojivami a vhodné je pôdu okolo nich občas ošetriť plytkým okopávaním.